b'\n_START_ARTICLE_\nAlain Michel\n_START_SECTION_\nUra\n_START_PARAGRAPH_\nMichelin maalivahtiura j\xc3\xa4i varsin lyhyeksi, ja h\xc3\xa4n pelasi ainoastaan kolme vuotta amat\xc3\xb6\xc3\xb6riseura Blois\xe2\x80\x99n maalilla 1974\xe2\x80\x931977, kunnes siirtyi valmennusteht\xc3\xa4viin. H\xc3\xa4n aloitti uransa 1977 US Merin p\xc3\xa4\xc3\xa4valmentajana ja toimi alasarjoissa pelanneen seuran valmentajana kuuden vuoden ajan. Merist\xc3\xa4 h\xc3\xa4n siirtyi Bourges Footballin per\xc3\xa4simeen ja nosti seuran Division 2:een kauden 1985\xe2\x80\x931986 p\xc3\xa4\xc3\xa4tteeksi. Visiitti j\xc3\xa4i yhden kauden mittaiseksi, mutta Michel jatkoi teht\xc3\xa4v\xc3\xa4ss\xc3\xa4\xc3\xa4n ja johdatti seuran uudelleen nousuun kaudella 1989\xe2\x80\x931990. Toinen pesti kesti pidemp\xc3\xa4\xc3\xa4n ja Michel valmensi Bourgesia Division 2:ssa kauden 1993\xe2\x80\x931994 loppuun asti._NEWLINE_Bourgesista h\xc3\xa4n siirtyi kolmeksi kaudeksi CS Louhans-Cuiseaux\xe2\x80\x99n per\xc3\xa4simeen ja nosti seuran kaudella 1994\xe2\x80\x931995 Division 2:een. T\xc3\xa4m\xc3\xa4n j\xc3\xa4lkeen Michel jatkoi uraansa Grenoble Footissa, jossa h\xc3\xa4nen tavoitteenaan oli tehd\xc3\xa4 amat\xc3\xb6\xc3\xb6riseurasta ammattilaisseura. Michelin johdolla seura nousi Nationaliin kaudella 1998\xe2\x80\x931999 ja sarjan mestarina Division 2:een 2000\xe2\x80\x932001. Kes\xc3\xa4ll\xc3\xa4 2001 Michelist\xc3\xa4 tuli AS Saint-\xc3\x89tiennen p\xc3\xa4\xc3\xa4valmentaja, mutta pesti p\xc3\xa4\xc3\xa4ttyi potkuihin jo lokakuussa._NEWLINE_Joulukuussa 2001 Michel palasi Grenoblen per\xc3\xa4simeen. Menestysvalmentaja ei onnistunut pelastamaan seuraa putoamiselta takaisin Nationaliin kaudella 2002\xe2\x80\x932003. Michel jatkoi t\xc3\xa4st\xc3\xa4 huolimatta valmentajana, kunnes joutui j\xc3\xa4tt\xc3\xa4m\xc3\xa4\xc3\xa4n seuran syyskuussa 2003. Kaudella 2005\xe2\x80\x932006 h\xc3\xa4n toimi FC Rouenin p\xc3\xa4\xc3\xa4valmentajana._NEWLINE_Syyskuussa 2008 Michel siirtyi valmentamaan Algeriaan MC Algerin joukkuetta. H\xc3\xa4n johdatti seuran Algerian mestariksi kaudella 2009\xe2\x80\x932010 yhdentoista vuoden tauon j\xc3\xa4lkeen. Samana vuonna seura eteni my\xc3\xb6s Pohjois-Ranskan Mestarien liigan finaaliin, jossa se h\xc3\xa4visi Club Africainille. Michel sai potkut seurasta maaliskuussa 2011._NEWLINE_Hein\xc3\xa4kuussa 2011 Michelist\xc3\xa4 tuli MC Oranin uusi p\xc3\xa4\xc3\xa4valmentaja. H\xc3\xa4n j\xc3\xa4tti teht\xc3\xa4v\xc3\xa4ns\xc3\xa4 kuitenkin jo elokuussa._NEWLINE_Tammikuussa 2012 Michel jatkoi valmennusuraansa JSM B\xc3\xa9ja\xc3\xafan per\xc3\xa4simess\xc3\xa4.'